**Zápisnica zo zasadnutia Správnej rady Ústavu slovenskej literatúry SAV, v. v. i.,**

**ktoré sa konalo dňa 25. 3. 2022 videokonferenčne**

**Prítomní členovia SR:** Martin Braxatoris, Erika Brtáňová, Dana Hučková, Radoslav Passia, Ivana Taranenková

**Program:**

1. Otvorenie
2. Schválenie programu zasadnutia
3. Schválenie interných predpisov po pripomienkach vedeckej rady a dozornej rady
4. Schválenie rozpočtu
5. Informácie o prevádzke ústavu (akreditačný dotazník)
6. Rôzne
7. Záver.

**K bodu 1**

Riaditeľka ústavu a predsedníčka Správnej rady Ústavu slovenskej literatúry SAV, v. v. i. (ďalej len „SR“) I. Taranenková otvorila zasadnutie o 10:00 hod.

**K bodu 2**

I. Taranenková predložila SR návrh programu zasadnutia. Za zapisovateľa bol navrhnutý M. Braxatoris, za overovateľa R. Passia. Návrh bol jednomyseľne schválený.

**K bodu 3**

I. Taranenková predložila SR znenia vnútorných predpisov so zapracovanými pripomienkami vedeckej rady a dozornej rady, ktoré návrhy predpisov prerokovali a vyjadrili sa k nim.

SR návrhy prerokovala a hlasovala o nich samostatne.

SR prerokovala návrh Organizačného poriadku ÚSlL SAV, v. v. i.

Prebehlo hlasovanie s nasledujúcim výsledkom: za – 5, proti – 0, zdržal sa – 0.

SR schválila Organizačný poriadok ÚSlL SAV, v. v. i. v predloženom znení.

SR prerokovala návrh Volebného a nominačného poriadku na funkciu člena Správnej rady ÚSlL SAV, v. v. i.

Prebehlo hlasovanie s nasledujúcim výsledkom: za – 5, proti – 0, zdržal sa – 0.

SR schválila Volebný a nominačný poriadok na funkciu člena Správnej rady ÚSlL SAV, v. v. i. v predloženom znení.

SR prerokovala návrh Volebného a nominačného poriadku na funkciu člena Vedeckej rady ÚSlL SAV, v. v. i.

Prebehlo hlasovanie s nasledujúcim výsledkom: za – 5, proti – 0, zdržal sa – 0.

SR schválila Volebný a nominačný poriadok na funkciu člena Vedeckej rady ÚSlL SAV, v. v. i. v predloženom znení.

SR prerokovala návrh Pravidiel hodnotenia výskumných pracovníkov ÚSlL SAV, v. v. i.

Prebehlo hlasovanie s nasledujúcim výsledkom: za – 5, proti – 0, zdržal sa – 0.

SR schválila Pravidlá hodnotenia výskumných pracovníkov ÚSlL SAV, v. v. i. v predloženom znení.

SR prerokovala návrh Pracovného poriadku ÚSlL SAV, v. v. i.

Prebehlo hlasovanie s nasledujúcim výsledkom: za – 5, proti – 0, zdržal sa – 0.

SR schválila Pracovný poriadok ÚSlL SAV, v. v. i. v predloženom znení.

I. Taraneková skonštatovala, že SR schválila všetky vnútorné predpisy, ktorých vydanie v. v. i. ukladá zákon. Zároveň informovala o termínoch zaslania ich tlačenej a elektronickej verzie Predsedníctvu SAV.

**K bodu 4**

I. Taranenková oboznámila SR s návrhom rozpočtu ÚSlL SAV, v. v. i. na rok 2022 v podobe, v akej ho ústavu poskytla THS ÚSV SAV. V zmysle odporúčania podpredsedu SAV pre ekonomiku a legislatívu prof. J. Koppela predložila na rokovanie SR rozpočet ako súčasť tabuľky „Bilancia príjmov a výdavkov na roky 2023 – 2025“. Informovala, že tabuľka odráža len predbežné údaje, ktoré sa budú v priebehu roku 2022 aktualizovať. Reálne plánovanie výdavkov komplikuje postupné uvoľňovanie peňažných prostriedkov, nemožnosť prenášať ich do ďalšieho roka a očakávaný nárast časti nákladov na chod ústavu.

Prebehlo hlasovanie o návrhu s nasledujúcim výsledkom: za – 5, proti – 0, zdržal sa – 0.

SR schválila navrhovaný rozpočet ÚSlL SAV, v. v. i. na rok 2022 v predloženej podobe.

**K bodu 5**

I. Taranenková predniesla informácie o akreditačnom dotazníku, ktorý má ÚSlL SAV, v. v. i. preložiť P SAV do 31. mája 2022. K vyplneniu dotazníka bude potrebné spracovať informácie z výročných správ ústavu za posledných 6 rokov, ako aj obsah vedeckej koncepcie ústavu a niektoré údaje z ÚK SAV.

I. Taranenková navrhla vytvoriť pracovnú skupinu k dotazníku, ktorá by zahŕňala I. Taranenkovú, R. Passiu, D. Hučkovú, Ľ. Schmarcovú a výskumníkov ústavu s anglistickou kvalifikáciou.

Ďalej sa tiež dotkla vypracovania rokovacieho poriadku SR. Ako východisko by mal slúžiť návrh rokovacieho poriadku, ktorý vznikol v rámci transformačného procesu v roku 2018. Navrhla, aby aktualizáciu tohto textu vrátane inkorporácie možnosti videokonferenčného hlasovania zabezpečili do konca mája 2022 E. Brtáňová a M. Braxatoris.

Členovia SR vyslovili s predmetnými návrhmi súhlas.

Ďalšie informácie sa týkali termínu získania výsledkov výkonového financovania a hodnotenia projektov VEGA (máj 2022), návrhu ústavu na Cenu SAV a tiež plánovaného zostavovania hodnotiacej komisie zamestnancov ÚSlL SAV, v. v. i.

**K bodu 6**

V rámci bodu rôzne zazneli informácie o prijímacom konaní a o ďalšom zabezpečovaní doktorandského štúdia na ÚSlL SAV, v. v. i. ako externej vzdelávacej inštitúcii. V diskusii k doktorandskému štúdiu vystúpili: I. Taranenková, D. Hučková, E. Brtáňová.

Členovia SR sa dohodli, že ich ďalšie zasadnutie sa uskutoční približne o mesiac, pričom konkrétny termín bude upresnený prostredníctvom elektronickej pošty.

**K bodu 7**

I. Taranenková ukončila zasadnutie SR o 11:50 hod.

V Bratislave dňa 25. 3. 2022

Zapísal: Martin Braxatoris

Overil: Radoslav Passia Mgr. Ivana Taranenková, PhD.

 predsedníčka Správnej rady ÚSlL SAV